  Виталий Пронин  15 егитъёс тодматскизы ёрос администрацилэн ужаменыз. Берло егитъёс понна «ЭтноЭксперт» визь сынан ужрад ортчиз.- Таӵе ужрад дыръя егитъёс валало: администрациын ужасьёс бумагаосы кинюртэмъёс гинэ пуктылыса уг пуко, татын бадӟым но тунсыко уж пӧзе, - вера ёрос администрациысь егитъёсын ужанъя ёзэн кивалтӥсь Александра Жуйкова. - Собере, соос асьмелэн вуоно кивоштӥсьёсмы ук, администрацилы выль кадръёс пумен будэтоно! Соин ик та уж борды кыским пӧртэм удысъёсысь - гуртын ужась, ужбергатонэн, спортэн вырись - егитъёсты. Нырысь ик соосты котырес ӝӧк сьӧры люкамы. Соосын кенешиз но ёрослэн туннэ нуалыз сярысь вераз  ёрослэн йырыз Василий Протопопов. Егитъёс солы трос пӧртэм юанъёс дасяллям: кызьы мынэ вуоно арын ёросын ортчоно Гурт шудонъёслы дасяськон, егитъёслы выль ужан интыос кылдозы-а, пыдлось гуртъёсы газ вуоз-а, ёросэ инвестициосты кызьы кысконо но мукет.Берло егитъёс понна «ЭтноЭксперт» визь сынан ужрад ортчиз. Визь погъёс калык кусыпъёсты тупатонэн герӟаськем юанъёслы валэктонъёс утчазы. Собере котькудӥз кивалтӥсь луиз. Кылсярысь, «Звезда» эштосысь егит специалист Олеся Пашкина гурт удысъя управлениен кивалтӥз. Спортъя нылпи школаен кивалтӥсь Олег Русских ёрос йырлэсь сюлмаськонъёссэ ас вылаз мертаз. Егит ужбергатӥсь Николай Шутов спорт понна кыл кутӥз. Егитъёс бордын быдэс нунал та ёзэтъёсысь специалистъёс вал, пыр-поч тодматӥзы  управлениослэн ужаменызы.Ангелина Снигирёва    